EkBass/fiwiki-20250220-pages-articles huggingface dataset:
Kiikari

Kiikari (arkikielessä joskus mon. kiikarit) on suurentava optinen laite, jossa on yhdistetty kaksi kaukoputkea rinnakkain, yksi kumpaakin silmää varten, jotta katseltavasta kohteesta saataisiin aikaan kolmiulotteinen syvyysvaikutelma. == Toimintaperiaate == Kiikari koostuu objektiivista (linssi, josta valo tulee sisään), prismoista sekä okulaarista (linssi, josta valo tulee katsojan silmään). Objektiivi kerää valon ja tarkentaa kuvan, joka on kääntynyt ylösalaisin objektiivissa sen kuperuuden takia. Tämän takia kiikareissa on prismat, jotka kääntävät kuvan takaisin oikein päin. Prismoista kuva kulkee okulaariin, joka suurentaa kuvan ihmissilmälle sopivan kokoiseksi. === Prismojen tyypit === Nykyään on olemassa kahdenlaisia eri prismoja – Porro-prismoja (nimetty keksijänsä, italialaisen Porron mukaan) ja kattoprismoja. 1960-luvulla Zeissin ja Leitzin kehittämä kattoprisma vaatii parempaa optista tarkkuutta ja on siksi hieman kalliimpi kuin 1800-luvun puolivälissä kehitetty Porro-prisma. Kattoprismat sallivat kuitenkin objektiivin ja okulaarin sijaita suorassa linjassa toisiaan kohden. Porro- prismoilla varustetuilla kiikareilla on tunnuksenomainen mutkainen muoto (objektiivi ja okulaari eivät ole linjassa). === Pinnoitus === Kiikareiden antaman kuvan laatua parannetaan optisten pintojen erilaisilla pinnoituksilla, jotka vähentävät ei-toivottuja heijastuksia valon kulkiessa kiikarin läpi. Merkintä coated on alin taso. Se tarkoittaa että ainakin yksi pinta on pinnoitettu yksikerroksisesti. Fully-Coated tarkoittaa, että kaikki pinnat on pinnoitettu yksikerroksisesti. Multi-Coated tarkoittaa, että ainakin yksi linssi on pinnoitettu monikerroksisesti. Fully Multi-Coated kiikareissa kaikki pinnat, myös prisma on pinnoitettu monikerroksisesti. == Ominaisuudet == Kiikareiden ominaisuuksista puhuttaessa niistä mainitaan usein kiikarin suurentava vaikutus ja objektiivin halkaisija millimetreissä. Esimerkiksi kiikari, jonka yhteydessä mainitaan 8x35 tarkoittaa sitä, että se suurentaa 8-kertaisesti ja sen objektiivin halkaisija on 35 millimetriä. === Uusia ominaisuuksia === Kuvanvakain on yksi uusimmista ominaisuuksista kiikareihin. Tällaisissa kiikareissa on kaksi gyroanturia, jotka toimivat paristojen voimalla. Niistä riittää muutamaksi tunniksi sähköä kuvanvakaimen toimintaan. ==Lähteet== ==Aiheesta muualla== Luokka:Optiset laitteet oc:Jumelles
Leo X

pienoiskuva|Leo X:n patsas Santa Marian kirkossa Roomassa. Paavi Leo X (oikealta nimeltään Giovanni di Lorenzo de’ Medici; (11. joulukuuta 1475 Firenze – 1. joulukuuta 1521 Rooma), oli paavina 11. maaliskuuta 1513 – 1. joulukuuta 1521.Hanska 2005, s. 322. Leo X oli todellinen renessanssiruhtinas, nautinnonhaluinen ja laajasti sivistynyt. Hän yritti turhaan vastustaa Ranskan vaikutusvaltaa Italiassa. Leo X muistetaan paavina, jonka aikana alkoi reformaatio eli uskonpuhdistus, jota hän ei onnistunut tukahduttamaan. Hänen väitetään käyttäneen Kirkkovaltion varoja kolmen paavinkauden edestä. Päästäkseen eroon tuhlailevan hovinsa aiheuttamista veloista hän suosi aneiden myyntiä ja aloitti niiden järjestelmällisen myynnin kaikissa yhteiskuntaluokissa. Aneiden myynti oli keskeinen seikka Martti Lutherin paavia vastaan esittämässä kritiikissä, mikä johti luterilaisen uskonpuhdistuksen syntyyn. Lutherin julkaistua 95 teesiään Leo X lähetti Lutherille bullan Exsurge Domine (1520). Kardinaali Alfonso Petrucci ja firenzeläinen lääkäri Giovanni Battista da Vercelli yrittivät vuonna 1517 surmata Leo X:n, mutta tämä pääsi salajuonesta selville. Salaliittolaisille kostettiin julmasti. == Lähteet == * === Viitteet === == Aiheesta muualla == Luokka:Medicit Luokka:Paavit Luokka:Vuonna 1475 syntyneet Luokka:Vuonna 1521 kuolleet
Ruskeasuo

Ruskeasuo () on kaupunginosa Helsingin kantakaupungin luoteiskulmassa Mannerheimintien molemmin puolin. Peruspiirijaossa Ruskeasuo kuuluu yhdessä Laakson ja Meilahden kanssa Reijolan peruspiiriin. Ruskeasuon asukasluku on noin 6 900 (1.1.2008) ja työpaikkoja alueella on noin 6 100 (31.12.2005). Ruskeasuolta etelään sijaitsevat Laakson ja Meilahden kaupunginosat. Lännessä Ruskeasuon ja Etelä-Haagan rajan muodostavat Pikku-Huopalahti ja siihen laskeva Haaganpuro. Idässä Ruskeasuo rajoittuu Keskuspuistoon, jonka toisella puolella on Länsi-Pasila. Ruskeasuo jakautuu kahteen osa-alueeseen, jotka ovat Vanha Ruskeasuo Mannerheimintien itäpuolella ja Pikku Huopalahti sen länsipuolella. Pikku Huopalahden osa-alueeseen kuuluu kuitenkin myös osia Meilahden ja Haagan kaupunginosista. Vanhan Ruskeasuon alueella, Mannerheimintien itäpuolella, on siirtolapuutarha, linja-autovarikko, steinerkoulu (entinen Karjalan yhteiskoulu) ja Ruskeasuon koulu, joka on valtion erityiskoulu. Alueen kerrostalot on rakennettu enimmäkseen 1950-luvulla. Siellä sijaitsevat myös Invalidisäätiön sairaala, Folkhälsanin Senioritalo sekä Ruskeasuon ratsastushalli. Ruskeasuon kaupunginosaan kuuluva osa Pikku Huopalahden aluetta on keskeisin osa samannimisen lahden rannoille 1980- ja 1990-luvuilla rakennettua asuntoaluetta. Siellä sijaitsee myös Tilkan entinen sotilassairaala. Siirtolapuutarha on varattu vain ruotsinkielisten käyttöön. ==Ruskeasuon nimestä== Ruskeasuon ruotsinkielisen nimen Brunakärr alkuosa bruna on murteellinen ja vastaa nykyruotsin sanaa brånad ja muinaisruotsin sanaa bruni, brone 'palo, kaski, kytö'. Nimi on tarkoittanut alun perin Pikku-Huopalahden kylän Korpaksen tilan maalla ollutta suoaluetta. Kun tälle alueelle alkoi 1890-luvulla syntyä esikaupunkiasutusta, oli paikannimi murteen mukaisesti Brunakärr, jonka suomenkieliseksi vastineeksi tuli erheellinen Ruskeasuo. Alue siirrettiin Helsingin maalaiskunnasta Helsingin kaupunkiin vuonna 1926, ja tällöin sen nimiksi ehdotettiin nykyisiä muotoja, jotka vahvistettiin vuonna 1928.Olavi Terho ym. (toim.): Helsingin kadunnimet, s. 132. Helsingin kaupungin julkaisuja 24, 1970, Helsinki. ==Luonnehdinta alueesta== Osa Ruskeasuon taloista on yhden porraskäytävän pistetaloja. Keskuspuisto tarjoaa ulkoilumahdollisuuksia. Raisiontien eteläpuolella on puisto. Ruskeasuolla on huoltoasema Teboil. Keskuspuistossa palloiluhallin läheisyydessä on hevostalleja, muun muassa ratsupoliisien tallit sekä Keskustalli, Kilpatalli ja muita pieniä talleja. Ruskeasuon kaduista useimmat ovat saaneet nimensä Varsinais-Suomen kuntien mukaan, esimerkiksi Raisiontie, Kiskontie, Maskuntie ja Nousiaistentie. Nämä nimet vahvistettiin vuonna 1948. Muutamaa vuotta aikaisemmin, sota-aikana alueen katujen nimiksi oli ehdotettu talvisodan taistelupaikkojen nimiä kuten Kannaksentie, Summantie, Kollaantie ja Tolvajärventie.Helsingin kadunnimet, s. 57 ==Lähteet== == Aiheesta muualla == * Ruskeasuo-Seura ry * Helsinki alueittain (2005). Reijolan peruspiiri * Helsinginkartta.fi * Tilastokeskus/Helsinki -alueittain 2005/201 16:1 ==Kirjallisuutta== * Jyrki Erra & Pertti Pekkinen, Ruskeasuo: ajurikylästä kaupunginosaksi, Ruskeasuo- seura, 2001 *
Domenico Ghirlandaio

Domenico Ghirlandaio (1449 – 11. tammikuuta 1494), alkuperäiseltä nimeltään Domenico di Tommaso Bigordi, oli firenzeläinen renessanssiajan taidemaalari, joka oli erityisen tunnettu yksityiskohtaisista freskoistaan, joihin oli kuvattu useita aikakauden johtavia firenzeläisiä. Hän oli Botticellin ja Filippino Lippin aikalainen. Ghirlandaio johti suurta ja menestyvää bottegaa. Hän oli myös Michelangelon mestari ja opettaja. Ghirlandaio oli kultasepän poika, ja hänen liikanimensä “Ghirlandaio” on lähtöisin hänen isänsä firenzeläisen yläluokan naisille tekemistä taidokkaista seppeleistä. Ghirlandaio lienee saanut isänsä työpajassa kultasepän koulutuksen, mutta hänen varhaisista maalaustaiteen opinnoistaan ei ole tietoa. Ghirlandaio teki ensimmäiset teoksensa 1470-luvun alussa, ja niissä on nähtävissä vaikutteita Andrea del Castagnolta. Vasarin mukaan Ghirlandaio oli myöhemmin firenzeläisen taidemaalari Alesso Baldovinettin oppilaana. Ghirlandaio maalasi mieluiten freskoja suurille seinäpinnoille, mutta teki puupaneeleille myös pienempiä alttaritauluja. Ghirlandaio ei koskaan kokeillut öljyvärimaalausta, vaikka useimmat hänen sukupolvensa maalarit ryhtyivät jo käyttämään öljyvärejä 1400-luvun lopussa.Hänen tunnetuimpia töitään ovat Pyhän Zenobiuksen apoteoosia esittävä fresko Firenzen Palazzo Vecchiossa, Sikstuksen kappeliin maalattu fresko, jossa Kristus kutsuu Pietarin ja Andreaksen apostoleiksi sekä Louvren taidemuseossa oleva temperamaalaus Vanha mies pojanpoikansa kanssa. Viimeksi mainittua maalausta pidetään usein Ghirlandaion hienoimpana teoksena, erityisesti siinä ilmenevän hellyyden ja inhimillisyyden tähden, mutta myös toteutuksen yksinkertaisuuden ja suoruuden vuoksi . ==Teoksia== Kuva:Domenico Ghirlandaio 006.jpg|Madonna (1473) Kuva:Domenico Ghirlandaio - St Jerome in his study.jpg|Hieronymus työhuoneessaan (1480) Kuva:Domenico Ghirlandaio 001.jpg|Paimenten kumarrus (1485) Kuva:Domenico Ghirlandaio 007.jpg|Giovanna Tornabuonin muotokuva (1488) ==Lähteet== ==Aiheesta muualla== *Art Renewal Center: Domenico Ghirlandaio Luokka:Italialaiset taidemaalarit Luokka:Renessanssin taidemaalarit Luokka:Vuonna 1449 syntyneet Luokka:Vuonna 1494 kuolleet
Nostraattiset kielet

Nostraattiset kielet on toisilleen sukulaisiksi arveltujen kieliryhmien eli kieliperheiden ryhmä, joka on hypoteettinen ja kiistanalainen. Se on myös teorian mukaan lähin yläryhmä, joka yhdistää uralilaisia ja indoeurooppalaisia kieliä. Nostraattinen hypoteesi ei ole saanut kielitieteilijöiden keskuudessa laajaa kannatusta. http://www.ling.helsinki.fi/aspekti/lux/2004-1.pdf Nostraattisiin kieliin kuuluvat kieliryhmät: * Indoeurooppalaiset kielet * Uralilaiset kielet * Altailaiset kielet Joidenkin oletusten mukaan myös: * Afro-aasialais-seemiläiset kielet * Dravidakielet Yllä mainittuihin kieliin kuuluisivat muiden muassa heprea, ruotsi, italia ja suomi. Nostraattisia kieliä on esitetty yhdistävän useiden äännevastaavuuksilla perusteltujen kantasanojen, joita on puhuttu kantanostraatiksi kutsuttavassa kielessä ennen sen hajoamista ympäri maailmaa asettuneiksi tytärkieliksi ja kieliryhmiksi. Näitä sanoja olisi kaikissa nostraattisiin kieliin kuuluvissa kieliperheissä. Kantasanat eivät esiintyisi kaikissa yksittäisissä kielissä, mutta lähes kaikkiin ryhmän kieliin kuuluisi useita nostraattisia kantasanoja. Eräiden arvioiden mukaan nostraattisia kantasanoja olisi noin tuhat, näistä useita myös suomessa. Myös joitakin kieliopillisia päätteitä ja partikkeleita on esitetty nostraattisiksi, kuten uralilainen lokatiivi *-na (suomen essiivi) ja indoeurooppalainen prepositio *en (englannin in). Nostraattisten kielten hypoteesi on eräiden suomen sanojen alkuperää koskevien käsitysten kanssa ristiriidassa. Useiden suomen sanojen, jotka on esitelty mm. muinaisina indoeurooppalaisina lainasanoina, selitetään nostraattisen hypoteesin mukaan olevan alkujaan omaperäisiä. Nostratic (Illich-Svitych's spelling) Nostratic (IPA) Venäjä Suomi elä weei aun kähla Язык – это брод через реку времени, (Jazyk, ėto brod čerez reku vremeni,) Kieli on kahluupaikka ajan joen yli, aλai palh- na wetä он ведёт нас к жилищу умерших; (on vedët nas k žilišču umerših;) se johdattaa meidät kuolleiden kylään; śa da a-eja älä но туда не сможет дойти тот, (no tuda ne smožet dojti tot,) mutta ei voi tulla sinne se, ja-o pele uba wete кто боится глубокой воды. (kto boitsja glubokoj vody.) joka pelkää syvää vettä. (V=tuntematon vokaali) (Huom. koska yllä oleva näyte on melko vanha, se saattaa sisältää vanhentuneita rekonstruktioita) ==Katso myös== *Indouralilaiset kielet *Uralilais-altailaiset kielet ==Lähteet== ==Aiheesta muualla== * Mother Tongue, issue 31 – englanniksi, Useiden kielitieteilijöiden versioita nostraattisista kielistä (Varoitus: isoja kuvatiedostoja.) * Marek Stachowski, "Teoria nostratyczna i szkoła moskiewska" .(pdf) – LingVaria 6/1 (2011): 241–274 Luokka:Hypoteettiset kielikunnat
Theo van Gogh

Theodoor van Gogh (23. heinäkuuta 1957 Haag, Alankomaat – 2. marraskuuta 2004 Amsterdam, Alankomaat) oli hollantilainen elokuvaohjaaja. Hän käsikirjoitti ja ohjasi parikymmentä dokumenttia ja muuta ohjelmaa televisiolle. Theo van Gogh tunnettiin Alankomaissa niin sukunimestään kuin myös kaikkien uskontojen ja poliittisten suuntausten rääväsuisesta pilkasta. Theo van Gogh ohjasi kesällä 2004 11-minuuttisen lyhytelokuvan Submission, joka kuvasi musliminaisten asemaa. Somalialaissyntyisen poliitikon Ayaan Hirsi Alin käsikirjoittama dokumentti arvosteli naisten asemaa islamilaisessa kulttuurissa ja uskonnon käyttämistä sukupuolisorron verukkeena. Elokuva herätti suuttumusta muslimipiireissä. Mohammed Bouyeri, 26-vuotias Amsterdamissa syntynyt marokkolaistaustainen muslimi, murhasi van Goghin 2. marraskuuta 2004 ampumalla tämän kadulle Amsterdamissa van Goghin ollessa pyöräilemässä töihin. Hän kiinnitti veitsellä ruumiiseen uhkauskirjeen Ayaan Hirsi Alille. Theo van Gogh oli taidemaalari Vincent van Goghin veljen Theo van Goghin pojanpojanpoika. Hän kertoi Vincent van Goghista kertoneessa dokumentissa tapauksesta, jossa hän oli ollut katsomassa esi-isänsä omakuvaa taidenäyttelyssä: kun Theo oli kääntynyt taulusta poispäin, osa lähellä olevista ihmisistä oli pyörtynyt, sillä yhdennäköisyys oli ollut valtaisa. == Lähteet == == Aiheesta muualla == * Luokka:Alankomaalaiset elokuvaohjaajat Luokka:Alankomaalaiset henkirikosten uhrit Luokka:Islamin kriitikot Luokka:Vuonna 1957 syntyneet Luokka:Vuonna 2004 kuolleet
Markion

Markion (, ; n. 85–160) on yksi varhaisen kristillisen kirkon tunnetuimpia katolisen valtavirran ulkopuolella vaikuttaneita opettajia. Markion perusti oman markionilaisen kirkkonsa, joka oli merkittävä kilpailija katoliselle kristinuskolle toisen vuosisadan jälkipuoliskolla. Kristillisen kirkon valtavirta on kuitenkin jo Markionin ajoista lähtien tuominnut Markionin harhaoppiseksi. == Elämä == Markionista tiedetään suhteellisen vähän, ainoina tietolähteinä ovat Markionin vastustajien kirjoitukset. Markion syntyi Vähän- Aasian Sinopessa, nykyisen Turkin alueella. Eräiden tietojen mukaan hänen isänsä oli kristitty piispa, joka kuitenkin myöhemmin ekskommunikoi Markionin hänen opetustensa takia. Markionin tiedetään olleen varakas laivanomistaja. Noin vuoden 140 tienoilla Markion siirtyi Roomaan, jossa hänestä tuli paikallisen kirkon taloudellinen tukija. Samalla hän kehitteli omaa teologista ajatteluaan ja sai myös ajatuksilleen tukijoita. Rooman kirkko ekskommunikoi Markionin vuonna 144, jonka jälkeen Markion perusti omaisuutensa turvin omia seurakuntiaan ympäri Rooman valtakuntaa. == Opetukset == Markionin teologisen ajattelun keskeisin ajatus on jyrkkä ero vanhatestamentillisen luojajumalan ja Jeesuksen Isän välillä. Markionin mukaan näissä kahdessa on kyse kokonaan eri jumalista, luojajumala on ankara tuomari, kun taas Jeesuksen Isä on hyvä ja armahtava. Markion ajatteli Jeesuksen ilmoittaneen kokonaan aiemmin tuntemattoman hyvän jumalan, kun taas joidenkin Markionin vastustajien mukaan hän piti Vanhan Testamentin jumalaa jopa pahana. Markion oli dualisti, hän näki maailman pahana, hän inhosi erityisesti ruumiillisuutta ja seksuaalisuutta ja näki liskojen, krokotiilien ja ihmisen syntymän kaltaiset asiat osoitukseksi maailman saastaisuudesta. Niinpä hänen mukaansa Jeesuskaan ei tullut maailmaan syntymän kautta, vaan hän ilmestyi maailmaan täysi- ikäisenä, eikä hän myöskään ollut materiaa, vaan jonkinlainen aaveenomainen henkiolento. Toisin kuin katolisessa kristinuskossa, Jeesus ei ollut Markionille tosi ihminen, eikä Jeesus todella kärsinyt ja kuollut ristillä. Vanhatestamentillisen Jumalan myötä Markion hylkäsi myös Vanhan Testamentin. Markionin sanotaan myös luoneen ensimmäisen uusitestamentillisen kaanonin kokoamalla yhteen hyväksymänsä varhaiskristilliset kirjoitukset. Evankeliumeista Markion hyväksyi vain muokkaamansa version Luukkaan evankeliumista ja apostolisista kirjoituksista vain osan Paavalin kirjeistä. Markionin mukaan oikea kristillinen oppi oli Paavalin jälkeen päässyt saastumaan ja hänen omana pyrkimyksenään oli palauttaa oppi alkuperäiseen puhtauteensa. Markionin katsotaan vaikuttaneen merkittävällä tavalla siihen, että kristillinen kirkko ryhtyi keräämään kirjoituksiaan yhteen autoritääriseksi kokoelmaksi, kaanoniksi. Markionin teologia muistuttaa monin tavoin gnostilaisuutta, mutta eroaa kuitenkin siitä mm. sillä ettei Markion harrastanut gnostilaisten metafyysisiä spekulaatioita. == Katso myös == * Markionismi == Lähteet == == Aiheesta muualla == Luokka:Gnostikot Luokka:Raamatun kaanon
Kiinansipuli

Kiinansipuli (Allium tuberosum) on monivuotinen maustekasvi, jolle on tunnusomaista mieto, valkosipulia (Allium sativum) muistuttava aromi.Suomen Lajitietokeskus: Kiinansipuli – Allium tuberosum (myös suomalaisen nimen lähde) Viitattu 6.1.2021. Se on ruohosipulia (Allium schoenoprasum) leveä- ja litteälehtisempi. Kiinansipulia on viljelty Kiinassa yli 2000 vuotta.Auringontähti Kasvi tunnetaan siellä nimellä jiucai (韭菜). Se on suosittu keittiökasvi myös Japanissa, missä se tunnetaan nimellä nira (ニラ). Kiinansipulista kasvatetaan lajikkeita sekä mausteeksi että koristekasvina. Mantsuriassa sen on havaittu kestävän koviakin pakkasia.PFAF == Lähteet == == Aiheesta muualla == *United States Department of Agriculture (USDA): Allium tuberosum *Flora of China: Allium tuberosum Luokka:Laukat Luokka:Sipulit
Kaneli

Kaneli on mauste, jota saadaan kanelipuiden (Cinnamomum) kuoresta. Kaneli on yksi maailman vanhimmista tunnetuista mausteista ja Vanhassa testamentissa sitä pidetään kultaakin arvokkaampana. Kuivattua kanelipuun kuoren kappaletta kutsutaan nimellä kanelitanko. == Kanelin käyttökohteita == Kanelia voidaan käyttää mausteena monissa erityyppisissä ruoissa. Sitä voi käyttää mausteena sekä pääruoissa että jälkiruoissa ja leivonnaisissa, kuten pullassa, kuivakakuissa sekä pikkuleivissä. Itäisellä Välimerellä, Lähi-idässä ja Pohjois-Afrikassa kanelia käytetään yleisesti liharuokien mausteena. Myös intialaisessa keittiössä kanelia käytetään yleisesti liha- ja kanaruoissa. Suomalaisessa perinteessä kaneli kuuluu yleensä erityisesti joulun makuihin ja tuoksuihin. Muun muassa piparkakut sisältävät yleensä kanelia. Kanelia voidaan käyttää myös kiisseleissä sekä riisi- tai mannapuurossa. Muinaiset egyptiläiset käyttivät kanelia balsamoinnissa aromaattisena aineena. == Kanelin lähteet == Kanelia saadaan ainakin seuraavista kasveista: * Ceyloninkaneli (Cinnamomum zeylanicum) * Kassiakaneli (Cinnamomum aromaticum, syn. Cinnamomum cassia) eli kiinankaneli * Cinnamonum burmannii * Cinnamomum loureiroi Kanelin aromin aiheuttaa kanelialdehydi. Parasta on mieto ja kallis ceyloninkaneli. Suurin osa myytävästä kanelista on kuitenkin kassia- eli äpärän- tai kiinankanelia. Se on halvempaa ja sisältää runsaasti makua voimistavaa ja maksalle myrkyllistä kumariinia. == Terveysvaikutukset == Kanelille voi olla allerginen. Kaneliallergia on koivun ristiallergia, eli jos henkilö on allerginen koivulle, niin on melko tavallista, että hän on allerginen myös kanelille. Ruokayliherkkyyden oireita voivat olla esimerkiksi suun kutiaminen, suolisto-oireet tai ihottuma. Kassiakanelin kumariini on maksalle myrkyllinen. Siksi sitä sisältäviä elintarvikkeita ei suositella syötäväksi säännöllisesti. Ceyloninkanelissa kumariinipitoisuudet ovat huomattavasti pienempiä. == Lähteet == == Aiheesta muualla == * *Finnwatch: Kanelin tuotantoon liittyvät hakkuut uhkaavat luonnon monimuotoisuutta – kaupan hyllyltä voi olla vaikea löytää vastuullista kanelia Yle, 2020 Luokka:Mausteet Luokka:Seulonnan keskeiset artikkelit hu:Fahéjfa
Laakerit

Laakerit eli laakeripuut (Laurus) on kasvisuku, johon kuuluu luokittelusta riippuen kaksi tai kolme lajia. Laakerit kuuluvat laakerikasvien (Lauraceae) heimoon. == Lajit == Laakerit ovat ikivihreitä puita. Sukuun kuuluvat seuraavat lajit: * Kanarianlaakeri (Laurus azorica): Kanariansaarilla, Azoreilla ja Madeiralla esiintyvä laji, josta käytetään portugalissa nimiä louro, loureiro, louro-da-terra ja louro-de-cheiro. Kanariansaarten ja Madeiran kannat luokitellaan usein omaksi lajikseen Laurus novocanariensis.The Euro+Med PlantBase: Laurus novocanariensis * Välimerenlaakeri eli laakeripuu (Laurus nobilis): Välimeren pohjoisrannalla esiintyvä laji. Sitä esiintyy Espanjasta aina Kreikkaan asti. Lajin lehtiä käytetään mausteena. == Historia == Jääkautta edeltävältä ajalta peräisin olevat fossiililöydöt ovat osoittaneet, että laakeripuiden levinneisyysalue on ollut paljon laajempi kuin nykyisin. Laakeripuita on kasvanut myös Pohjois-Afrikassa, kun ilmasto oli kosteampi ja leudompi. Yleisesti oletetaan, että Välimeren altaan kuivuminen jääkausien aikana aiheutti laakeripuiden asettautumisen leudompiin ilmasto- olosuhteisiin Espanjaan ja Makaronesiaan. Jääkauden päätyttyä Laurus nobilis levittäytyi jälleen laajemmalle alueelle Välimeren ympäristöön. Uusien tutkimusten mukaan Espanjan pohjoisosien Laurus nobilis -kanta on geneettisesti ja morfologisesti lähempänä Laurus azorica -lajia kuin Ranskassa ja Italiassa tavattavaa Laurus nobilista. == Lähteet == == Aiheesta muualla == * Finto: Kassu – Kasvien suomenkieliset nimet: Laakerit (Laurus) * Suomen Lajitietokeskus: Laakerit – Laurus * Makaronesian kasvit: Laurus novocanariensis - kanarianlaakeri *
Ferenc Erkel

Ferenc Erkel (7. marraskuuta 1810, Gyula – 25. kesäkuuta 1893, Budapest) oli unkarilainen säveltäjä. Hän oli unkarilaisen grand operan isä, joka sävelsi lähinnä historiallisiin aiheisiin liittyviä oopperoita, joita yhä esitetään ahkerasti Unkarissa. Hän sävelsi myös kappaleen "Isten áldd meg a magyart" eli Unkarin kansallislaulun, joka otettiin käyttöön 1844. Hänen neljän ensimmäisen oopperansa libreton kirjoitti Béni Egressy. Oopperoiden lisäksi hän sävelsi muun muassa pianolle ja kuorolle. Hänen tunnetuin pianokappaleensa on Rákóczi- induló (1840). Erkel johti Budapestin filharmonista orkesteria (perustettu 1853). Kun Unkarin kuninkaallinen ooppera (nykyisin Unkarin valtionooppera) aloitti Budapestissa vuonna 1884, hän oli sen ensimmäinen taiteellinen johtaja. Vuonna 1911 Budapestissa perustettiin oopperatalon osasto, joka myös esitti oopperoita, nimeltään Erkel Színház (Erkel-teatteri) vuonna 1953. Hän oli myös johtaja ja pianonsoiton opettaja Budapestin musiikkiakatemiassa vuoteen 1886. Lisäksi Erkel oli kansainvälisesti tunnettu shakinpelaaja. ==Oopperoita== * Bátori Mária (1840) * Hunyadi László (1844) * Erzsébet (1857, osittain) * Bánk bán (1861) * Sarolta (1862) * Dózsa György (1867; Dózsa oli vuoden 1514 talonpoikaiskapinan johtaja) * Brankovics György (1874) * Névtelen hősök (1880, "Nimettömät sankarit") * István király (1885) ==Aiheesta muualla== * Luokka:Unkarilaiset shakinpelaajat Luokka:Unkarilaiset säveltäjät Luokka:Oopperasäveltäjät Luokka:Romantiikan säveltäjät Luokka:Kansallislaulujen säveltäjät Luokka:Vuonna 1810 syntyneet Luokka:Vuonna 1893 kuolleet
Ošin alue

Ošin alue (; ) on hallinnollinen alue Kirgisian eteläosassa Keski-Aasiassa. Se rajoittuu pohjoisessa Žalal-Abadin alueeseen, koillisessa Narynin alueeseen, kaakossa Kiinaan, etelässä Tadžikistaniin, lännessä Batkenin alueeseen ja luoteessa Uzbekistanin Andižanin alueeseen. Ošin alueen sisällä sijaitsee Ošin kaupunki (275 700 as. (2016)), joka toimii Ošin alueen hallintokeskuksena, vaikkei ole osa aluetta. Sen laajuus ja pinta-ala ovat muuttuneet useasti vuosikymmenten saatossa. Ošin alueen väkiluku on 1,26 miljoonaa. Paikallishallintoa varten alue on jaettu seitsemään piiriin. Piiritason ohjauksessa olevia kaupunkeja alueella on kolme (Karasuu, Nookat, Ösgön; venäjästä translitteroiden: Kara-Suu, Nookat, Uzgen). Kevään 2015 katsauksen mukaan Ošin alueella ei tuolloin ollut omaa tunnustettua lippua eikä vaakunaa. ==Lähteet== ==Aiheesta muualla== * Suomen ulkoministeriön matkustusohje Kirgisaan (formin.finland.fi) * Geografija (gov.kg/osh) * Природно- климатические условия (ilmastosta) (gov.kg/osh) * Население и вероисповедание (väestöstä) (gov.kg/osh) Luokka:Kirgisian hallintoalueet
Batkenin alue

Batkenin alue (, ) on hallinnollinen alue Kirgisian lounaiskulmassa Keski- Aasiassa. Se rajoittuu pohjoisessa Uzbekistaniin, idässä Ošin alueeseen sekä etelässä, lännessä ja luoteessa Tadžikistaniin. Alueella on kolme piiriä ja kuusi kaupunkia, joista kolme tilastoidaan rinnasteisesti piirien kanssa. Yhteen kaupunkialueista kuuluu myös kaupunkityyppinen taajama. Alueen väkiluku oli vuoden 2016 alussa noin 492 600. Batkenin alue on Kirgisian alueista viimeksi perustettu. Se muodostettiin Ošin alueen kolmesta läntisimmästä piiristä vuonna 1999. Batkenin alueen sisällä on useita pieniä enklaaveja, jotka kuuluvat joko Uzbekistaniin tai Tadžikistaniin. Nämä enklaavit syntyivät 1930-luvulla neuvostotasavaltojen rajoja määriteltäessä ja ne ovat aiheuttaneet ongelmia neuvostotasavaltojen itsenäistymisen jälkeen. ==Lähteet== ==Aiheesta muualla== * Kyrgyzstan: Districts - Map (grinda.no) * Obštšaka informatsija o Batkenskoi oblasti (gov.kg/batken) Luokka:Kirgisian hallintoalueet
Batken

Batken (, ) on Batkenin alueen pääkaupunki Kirgisian lounaisosassa Ferganan laaksossa Keski-Aasiassa. Kirgisian tilastokeskus arvioi Batkenin väkiluvuksi 25 000 ihmistä, joista kaupunkilaisia oli 17 600 ja maaseutuväestöä 7 400 henkeä (kirjoilla olevat 1.1.2018). Koko Batkenin alueen väkiluku oli saman arvion mukaan 513 600 ihmistä. Kaupungissa toimii pieni lentokenttä ja pieni yliopisto. Batkenista tuli Batkenin alueen pääkaupunki vuonna 1999, kun alue muodostettiin. == Lähteet== Luokka:Kirgisian kaupungit
Talasin alue

Talasin alue (; ) on hallinnollinen alue Kirgisian luoteisosassa Keski- Aasiassa. Se rajoittuu lännessä ja pohjoisessa Kazakstaniin, idässä Tšüin alueeseen, etelässä Žalal-Abadin alueeseen ja lounaassa Uzbekistaniin. ==Lähteet== ==Aiheesta muualla== * Suomen ulkoministeriön matkustusohje Kirgisaan (formin.finland.fi) Luokka:Kirgisian hallintoalueet
Talas

Talas (, ) on Talasin alueen pääkaupunki Kirgisian luoteisosassa Talasin laaksossa Keski-Aasiassa. Kirgisian tilastokeskus arvioi Talasin väkiluvuksi 37 700 ja koko alueen väkiluvuksi 259 000 ihmistä (kirjoilla olevat 1.1.2018). Kaupungin talous suuntautui Neuvostoliiton aikana Kazakstanin puolelle. Kirgisian itsenäistymisen jälkeen alueen talous joutui vaikeuksiin, koska yhteydet Kazakstanin puolelle vaikeutuivat valtionrajan myötä. Yhteydet muualle Kirgisiaan ovat huonot alueen vuoristoisuuden vuoksi. == Lähteet== ==Aiheesta muualla== * Valtionhallinnon sivu Talaisin alueesta ja (talas.gov.kg) Luokka:Kirgisian kaupungit
Tšyin alue

Tšüin alue () tai Tšuin alue () on hallinnollinen alue Kirgisian pohjoisosassa Keski-Aasiassa. Se rajoittuu pohjoisessa Kazakstaniin, kaakossa Issyk-Kulin alueeseen, etelässä Narynin alueeseen, lounaassa Žalal-Abadin alueeseen ja lännessä Talasin alueeseen. Lisäksi alueen sisällä sijaitsee maan pääkaupunki Biškek, joka muodostaa oman hallintoalueensa (shaar). Vaikkei olekaan osa Tšüin aluetta, Biškek toimii Tšüin alueen hallintokeskuksena. Vuoden 2016 alussa alueen väkiluku oli 887 500, toisen lähteen mukaan 870 319. Alueen suurin kaupunki ja aiempi hallintokeskus (vuosina 2003–2007) on 60 400 asukkaan Tokmok, joka on sijaitsee noin 60 kilometriä Biškekin keskustasta itään. Tšüin alue jakautuu paikallishallintoa varten suoraan aluehallinnon alaisuudessa olevaan Tokmokin kaupunkiin ja kahdeksaan piiriin. Alueella on kuusi muuta piirihallinnon alaista kaupunkia ja yksi kaupunkityyppinen taajama. ==Lähteet== ==Aiheesta muualla== * Kyrgyzstan: Districts - Map (grinda.no) Luokka:Kirgisian hallintoalueet
Issyk-Kulin alue

Issyk-Kulin alue () tai Ysyk-Kölin alue () on hallinnollinen alue Kirgisian itäsosassa Keski-Aasiassa. Se rajoittuu pohjoisessa Kazakstaniin, kaakossa ja etelässä Kiinaan, lounaassa Narynin alueeseen ja luoteessa Tšyin alueeseen. Alueen hallinnollinen keskus on 71 300 asukkaan Karakol (2016). Koko alueen väkiluvuksi arvioitiin 470 100 asukasta. Väestöstä kaupunkilaisiksi kirjattiin 133 000 ja maaseutuasukkaiksi 337 100 henkeä. Paikallishallintoa varten alue jakautuu viiteen piiriin. Alueella on kolme kaupunkia ja kaksi kaupunkityyppistä taajamaa. Kaupungeista kaksi tilastoidaan piiritason hallinnollisten yksiköiden rinnalla (Karakol ja Balyktšy; molempiin kaupunkialueisiin kuuluu myös kaupunkityyppinen taajama), yksi osana piirihallintoa (Tšolpon-Ata). Alueen kaupungit ja piirit ovat: Nimi Kirgiisiksi Transkriptio venäjänkielisestä nimestä Venäjäksi Väkiluku 2016 (suluissa kaupungin väestö) Karakol Каракол шаары Karakol город Каракол (71 300) Balyktšy Балыкчы шаары Balyktšy город Балыкчы (46 000) Ak-Suun piiri Ак-Суу району Ak-Suuiski raion Ак-Сууйский район Žeti-Ögüzin piiri Жети-Өгүз району Žeti-Oguzski raion Жети- Огузский район Issyk-Kulin piiri (Ysyk-Kölin piiri) Ысык-Көл району Issyk- Kulski raion Иссык-Кульский район (Tšolpon-Ata, Чолпон-Ата: 12 400) Tongin piiri Тоң району Tonski raion Тонский район Tüpin piiri Түп району Tjupski raion Тюпский район Yssykkoel-lake.jpg|Issyk-Kulin (Ysyk-Kölin) järvimaisemia. Tien-szan1.jpg|Kolmen valtion rajavuoristoa (Tienšan) Kirgisian suunnalta nähtynä. Bringing the sheep home, on the southern shore of Issyk-Kul (3968109583).jpg|Lampaiden paimentamista. Karakol, regional state administration buildig.JPG|Aluehallinnon rakennus Karakolissa. 2015-09-07-144724 - Karakol - Dunganen-Moschee.jpg|Moskeija Karakolissa. 2015-09-07-161315 - Karakol, Russisch-orthodoxe Dreifaltigkeitskirche.jpg|Ortodoksikirkko Karakolissa. ==Lähteet== ==Aiheesta muualla== Luokka:Kirgisian hallintoalueet
Vladimír Martinec

Vladimir Martinec (s. 22. joulukuuta 1949 Lomnice) on tšekkoslovakialainen jääkiekkoilija ja valmentaja. Hän oli yksi maailman parhaimmista jääkiekkoilijoista 1970-luvulla. Martinec teki 155 maalia 289 maaottelussa Tšekkoslovakian maajoukkueessa. MM-kisoissa hän keräsi yhteensä 110 (52+58) tehopistettä 102 ottelussa, mikä oikeuttaa hänet kaikkien aikojen pistepörssin seitsemännelle sijalle. Hän voitti maailmanmestaruuden vuosina 1972, 1976 ja 1977. Hänet valittiin neljä kertaa (1974–1977) MM-kisojen tähdistökentällisen oikeaksi laitahyökkääjäksi. Martinec edusti Tesla Pardubicea vuosina 1967-1978 ja Dukla Jihlavaa vuosina 1978-1981. Hänet palkittiin Tšekkoslovakian "Kultaisella mailalla" vuosina 1973, 1975, 1976 ja 1979. Hänen lempinimensä oli "Kettu". Pelaajana hän oli teknisesti taitava oikea laitahyökkääjä. Oikea ajoitus ja nopeus vastahyökkäyksiin lähdössä sekä maalinteko olivat Martinecin vahvuuksia. Valmentajana Martinec voitti Euroopan Liigan mestaruuden ESV Kaufbeurenissä 1985-1986. Tesla Pardubicea hän valmensi 1986-1989. == Saavutuksia == * Olympiahopeaa 1976 * Olympiapronssia 1972 * Maailmanmestaruus 1972, 1976 ja 1977 * Canada Cup -hopea 1976 * Tšekkoslovakian mestari 1973 * IIHF Hall of Fame vuonna 2001 * MM-kisojen paras hyökkääjä 1976 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkoslovakialaiset jääkiekkovalmentajat Luokka:Vuonna 1949 syntyneet Luokka:Elävät henkilöt
Karbiini

thumb|Mauser M1916 tukkikotelolla varustettuna. Karbiini tai karabiini (italian sanasta carabina, ’kivääri’)Uusi sivistyssanakirja, hakusana ”karabiini”. Otava, 1990. on sotilaskiväärin tai musketin lyhennetty versio, joka oli alkujaan tarkoitettu erityisesti ratsuväen käyttöön tai muuhun sellaiseen käyttöön, jossa on etua tavallista kivääriä lyhyemmästä, kevyemmästä ja helpommin käsiteltävästä aseesta. Ratsuväki saattoi kuljettaa asettaan karbiinihaalla olkahihnaan ripustettuna.McNab 2008. Aiemmin jalkaväen kivääreistä tehtiin yleisesti lyhyempää karbiinimuunnosta esimerkiksi ratsuväelle ja tykistölle.Smith 1995, s. 130. Tavallista pidemmällä piipulla ja kiinteällä tai tavallisimmin irrotettavalla tai taitettavalla olkatuella varustettua pistoolia tai revolveria kutsutaan pistoolikarabiiniksi, tunnettuina esimerkkeinä Mauser C96 tai ”tykistöparabellum”. Lisävarusteena hankittavia, pikakiinnitysmahdollisuudella varustettuja olkatukia on valmistettu useisiin sotilaspistooleihin, kuten esimerkiksi Remington 1858, Parabellum P08, Lahti L-35, Mauser C96 ja Glock 17. Myös useista konepistoolimalleista on valmistettu lähinnä siviilimyyntiin, mutta myös viranomaiskäyttöön tarkoitettuja itselataavaa kertatulta ampuvia karbiiniversioita. Alkujaan viranomaiskäyttöön tarkoitetut mallit eroavat yleensä konepistoolimallista ainoastaan laukaisukoneistoltaan, joka voidaan vaihtaa myös sarjatulen mahdollistavaan koneistoon, esimerkkejä tällaisista ovat muun muassa Thompson model 1927http://mysite.verizon.net/colt1927/thompson/history.htm tai Heckler & Koch MP5:n SF-laukaisukoneistollahttp://hk-tac.com/item.asp?prodID=172 http://photos.imageevent.com/smglee/cltactical/HK%20Military%20LE%20Catalog.pdf varustetut versiot. Siviilimyyntiin tarkoitetut mallit taas eri maiden lainsäädännöstä johtuen usein eroavat suuresti sarjatulimalleista muun muassa pidemmällä piipullahttp://www.americanrifleman.org/articles/kahr- thompson/http://www.hkpro.com/index.php?Itemid=5&catid;=14:distinctly- american-imports&id;=8:the-hk94&option;=com_content&view;=article tai tukiltaan, joka on esimerkiksi muutettu taitettavasta kiinteäksi, tai sillä että avoimelta lukolta ampuva toimintamekanismi on sarjatulimallin osien käyttämisen estämiseksi muutettu suljetulta lukolta ampuvaksihttp://files.uzitalk.com/reference/pages/bolts.htm . Myös laukaisukoneiston vaihtaminen sarjatulimalliseen on yleensä estetty rakenteellisilla muutoksilla.http://remtek.com/arms/hk/civ/94/94.htm ==Katso myös== * Rynnäkkökivääri == Lähteet == * * === Viitteet === Luokka:Asetekniikka Luokka:Seulonnan keskeiset artikkelit
Kuninkaallinen teknillinen korkeakoulu

Kuninkaallinen teknillinen korkeakoulu () on yliopisto Tukholmassa. Se perustettiin vuonna 1827 ja on Ruotsin vanhin ja suurin teknillistä opetusta tarjoava yliopisto. Se kouluttaa diplomi-insinöörejä, insinöörejä ja arkkitehtejä sekä tekee sekä kansallisesti että kansainvälisesti merkittävää teknis-luonnontieteellistä tutkimusta. Vuodesta 1917 asti KTH:n kampus on sijainnut Pohjois-Djurgårdenilla. Nykyään KTH:n toimintaa on myös muuallakin Tukholman alueella: Kistassa, Haningessa, Flemingsbergissä ja Södertäljessä. Yliopiston rehtori on 12. marraskuuta 2016 alkaen professori Sigbritt Karlsson. Kuningas Kaarle XVI Kustaa on yliopiston suojelija. Yliopiston nimi oli vuoteen 1993 asti Tekniska högskolan i Stockholm. Nimestään huolimatta KTH on juridisesti yliopisto, koska sillä on oikeus tohtorien nimittämiseen. Yliopiston kirjasto on perustettu samanaikaisesti yliopiston kanssa vuonna 1827. Nykyisin se keskittyy sähköisen julkaisupankin ylläpitämiseen, jonka materiaalista osa on julkisesti tarkasteltavissa. Kirjasto on kuitenkin yhä myös suosittu opiskelupaikka ja ennen digitalisoitumista syntyneen aineiston keskus. == Koulutustarjonta == === Arkkitehtuuri === Arkkitehtikoulutuksen kesto on viisi vuotta, ja se koostuu 300 opintopisteestä. * Arkkitehti () === Diplomi-insinöörikoulutus === Diplomi-insinöörikoulutusten () kesto on viisi vuotta, ja ne koostuvat 300 opintopisteestä. * Ajoneuvotekniikka () * Biotekniikka () * Diplomi-insinööri- ja opettajakoulutus () * Informaatiotekniikka () * Kestävä teollisuustekniikka () * Konetekniikka () * Materiaalisuunnittelu () * Mediatekniikka () * Sähkötekniikka () * Tekninen fysiikka () * Tekninen kemia () * Terveysteknologia () * Tietotekniikka () * Tuotantotalous () * Tuotesuunnittelu ja -tuotanto () * Yhteiskuntasuunnittelu () * Ympäristö- ja energiatekniikka () * Avoin yliopisto () === Insinöörikoulutus === Insinööriohjelmien () kesto on kolme vuotta, ja ne koostuvat 180 opintopisteestä. * Elektroniikka- ja tietokonetekniikka () * Kemiantekniikka () * Konetekniikka () * Mediatekniikka () * Rakennustekniikka ja -suunnittelu () * Sähkötekniikka () * Tekniikka ja talous () * Tietotekniikka () * Tuotantotalous ja -huolto () === Tekniikan kandidaattiohjelmat === Kandidaattiohjelmien kesto on kolme vuotta. * Informaatio- ja viestintätekniikka () * Kiinteistötalous () * Kiinteistökehitys ja -välitys () === Tekniikan maisteriohjelmat === Maisteriohjelmien kesto on kaksi vuotta, ja suurin osa niistä on englanninkielisiä. * Soveltava logistiikka () * Tekniikka-, terveys- ja työ- ympäristösuunnittelu () * Lukuisia englanninkielisiä === Muu koulutustarjonta === * Teknillinen peruskoulutus () * Tutkijakoulutus (), jonka jälkeen saadaan lisensiaatin tutkinto () ja/tai tohtorin tutkinto () == Ruotsin ensimmäinen ydinreaktori == Ruotsin ensimmäinen ydinreaktori R1, Reaktori 1, sijaitsi reaktorihallissa 25 metriä maan alla KTH:n alapuolella. Se käynnistyi ensimmäisen kerran 13. heinäkuuta 1954 kello 18.59, ja se sammutettiin vuonna 1970. == Lähteet == ==Aiheesta muualla== *KTH:n virallinen sivusto Luokka:Ruotsin yliopistot ja korkeakoulut
Electronic Entertainment Expo

Electronic Entertainment Expo eli E3 oli jokavuotinen pelialan messutapahtuma, jossa esiteltiin uusimpia videopelejä ja laitteistoja. Se oli alansa suurin tapahtuma.EA at E3 2010 Game Convention Tapahtumaa pidettiin yleensä Los Angeles Convention Centerissä (LACC) Los Angelesissa, Yhdysvalloissa. Tapahtumaan pääsivät osallistumaan vain pelialan ammattilaiset sekä 18 vuotta täyttäneet toimittajat.E3 Expo Attendee Registration Policies == Historia == Vuonna 2006 Entertainment Software Association (ESA) ilmoitti E3:n jatkuvan vuosittain kuten ennenkin, mutta uudistuneessa muodossa. Tulevaisuudessa aiottiin keskittyä mahtipontisen show’n sijasta asiallisempiin ja pienimuotoisempiin lehdistö- ja muihin tilaisuuksiin lähinnä hotellitiloissa. Esimerkiksi suurieleiset pelivideot, lasersäteet, serpentiiniräjähdykset ja muut tehosteet päätettiin poistaa. Vuosina 2007 ja 2008 tapahtumaan pääsivät vain kutsuvieraat, ja näin osallistujamäärä romahti aiempien vuosien kymmenistä tuhansista noin kymmeneen tuhanteen (2007) ja viiteen tuhanteen (2008). Vuodesta 2009 lähtien tapahtuma avasi jälleen ovensa kaikille pelialan työntekijöille sekä toimittajille. Vuonna 2009 tapahtuma keräsi noin 40 000 ja vuonna 2010 noin 45 000 kävijää.E3 2010 Hits 45,600 Attendees, 2011 Event Dated Tämän kasvun myötä E3 on jälleen maailman isoin pelitapahtuma. Vuoden 2020 tapahtuma peruttiin koronaviruspandemian johdosta, ja vuosien 2022 ja 2023 tapahtumat peruttiin. ESA ilmoitti 12. joulukuuta 2023, ettei messuja enää järjestetä. Syyksi lopettamiselle on kerrottu, että yrityksillä on nykyään keinoja olla suoraan yhteydessä kuluttajiin, esimerkiksi vuodesta 2011 pidetty Nintendo Direct. == Lähteet == == Aiheesta muualla == *E3:n virallinen verkkosivu
XOR-portti

XOR-portti (, sanoista exclusive or, joskus käytetään suomalaista nimitystä poissulkeva tai, ehdoton tai tai eri) on looginen portti, joka vastaa eksklusiivinen disjunktio -operaatiota. Operaatiosta käytetään logiikassa joskus symbolia \oplus tai \underline{\lor} . Sen merkitys on ”toinen ja vain toinen on tosi”, ts. propositiologiikan kaavana: (p_0 \ xor \ p_1) \Leftrightarrow (p_0 \land eg p_1) \lor ( eg p_0 \land p_1) ja totuustauluna: p0 p1 p0 xor p1 0 0 0 0 1 1 1 0 1 1 1 0 Normaalista looginen vertailusta OR:sta, se eroaa vain yllä olevan taulukon viimeisestä kohdasta. Tavallinen OR (tai) on tosi myös silloin, kun molemmat ovat tosi. == Xor ja salaus == Tietotekniikassa xor on yleisesti käytetty bittioperaatio. C-kielen kaltaisissa kielissä ja Javassa operaatio merkitään `^`. Pascal:ssa kuten esimerkiksi Delphi, FreePascal ja Lazarus käytetään varattua sanaa xor http://wiki.lazarus.freepascal.org/Xor/fi. Xoria käytetään salauksessa symmetrisenä salausmenetelmänä. Salaus perustuu avaimen ja lähdetekstin xor- operaatioon: salakielinen teksti saadaan tekemällä XOR operaatio avaimen kanssa ja se puretaan samalla tavalla: salakielinen teksti XOR avain. Jos avain on vähintään yhtä pitkä kuin viesti, salaus on teoriassa mahdoton murtaa. Tällaiseen menetelmään perustuvaan salausta kutsutaan kertakäyttö- (one-time pad) tai Vernamin menetelmäksi. Sen huono puoli on avaimen kertakäyttöisyys. Avaimien pituuden ja kertakäyttöisyyden vuoksi Vernamin menetelmää ei yleensä sovelleta käytäntöön sellaisenaan. == Katso myös == * NOT-portti * OR-portti * AND-portti * NAND-portti * NOR-portti * XNOR-portti == Lähteet == == Aiheesta muualla == Luokka:Digitaalitekniikka Luokka:Matemaattinen logiikka Luokka:Salakirjoitustekniikka
Symmetrinen salaus

Symmetrinen salaus on salausmenetelmä, jossa viestin lähettäjä ja vastaanottaja käyttävät viestin salaamiseen ja salakirjoitetun viestin purkamiseen samaa salausavainta. Symmetriset salausalgoritmit jaetaan yleisesti jono- ja lohkosalausmenetelmiin. == Lohkosalausmenetelmät == Lohkosalausmenetelmät salaavat tietynmittaisen palan (esimerkiksi 128 bittiä) tietoa kerrallaan. Naiivisti salaus tapahtuisi jakamalla salattava tieto palasiin ja salaamalla ne yksitellen, mutta tämä ei ole turvallista. Hyökkääjä pystyy selvästi erottamaan salatusta tiedosta lohkot joiden lähdeteksti on sama. Tämä voi olla katastrofaalista kun salattava tieto on esimerkiksi bittikartta. Tämän vuoksi lohkosalausmenetelmää tulee käyttää turvallisessa ns. toimintamoodissa. * DES * AES * Blowfish * IDEA * RC5 * CAST-128, CAST-256 == Jonosalausmenetelmiä == Jonosalausmenetelmät salaavat tietojonoa yleensä lineaarisesti ja ovat turvallisia (mikäli itse algoritmia ei ole murrettu) sellaisenaan. Useimmat nykyaikaiset jonosalausmenetelmät generoivat satunnaista dataa, joka yhdistetään salattavaan tietoon esimerkiksi XOR- operaatiolla. * RC4 * Salsa20 Lohkosalausmenetelmien ja jonosalausmenetelmien välinen ero on joskus häilyvä. Jonkinlaisena peukalosääntönä toimii se, että lohkosalausmenetelmät (ilman toimintamoodia) ovat lähes aina tilattomia alustukseen annettuja tietoja lukuun ottamatta. Jonosalaajilla on useimmiten muuttuva sisäinen tila, mutta selviä poikkeuksia löytyy. == Katso myös == * Epäsymmetrinen salaus == Lähteet == * Viestintävirasto: Symmetrinen salaus Luokka:Salakirjoitustekniikka
DES

DES () on Yhdysvalloissa liittovaltion standardiksi 1976 valittu salausmenetelmä, jota on käytetty laajasti ympäri maailmaa. Siitä kehitettyjä algoritmeja (kuten 3DES) on edelleen käytössä. DES on symmetrinen lohkosalain. Lohkon pituus on 64 bittiä, ja avaimen efektiivinen pituus 56 bittiä. Menetelmä tunnetaan ANSI standardissa nimellä DEA () ja ISO standardoinnissa nimellä DEA-1. DES-algoritmia ei voida nykyään pitää turvallisena. EFF:n vuonna 1998 rakentama 250 000 yhdysvaltain dollarin arvoinen laitteisto mursi salauksen väsytyshyökkäyksellä alle kolmessa vuorokaudessa. Sittemmin DES- salaus on murrettu läpikäymällä koko avainavaruus väsytyshyökkäyksellä alle 24 tunnissa. Lisäksi analyysit ovat paljastaneet algoritmissa muita heikkouksia, jotka mahdollistavat salauksen murron väsytyshyökkäystäkin nopeammin, mutta niiden käyttäminen hyökkäykseen ei välttämättä ole käytännöllistä. DES -algoritmista kehitettyä 3DES -algoritmia ei voida myöskään pitää enää turvallisena. DES-algoritmin standardoitu seuraaja vuodesta 2002 lähtien on ollut AES (). DES vedettiin virallisesti pois vuonna 2005 vaikka 3DES vielä säilyikin. == Lähteet == == Aiheesta muualla == Luokka:Salausalgoritmit
Daodejing

Daodejing (道德經 pinyin: Dàodéjīng; Wade-Giles: Tao te ching) , ”Tien (dao) ja hyveen (de) klassikko (jing)” on Laozin kirjoittamana pidetty uskonnollis- filosofinen teos. Daodejingiä pidetään on yhtenä tärkeimmistä kiinalaista kosmogoniaa käsittelevistä tutkielmista ja taolaisuuden keskeisenä teoksena. Teos tunnetaan myös nimellä Dedaojing sekä väitetyn kokoajansa mukaan nimellä Laozi. == Kirjan historia ja sisältö == Teoksen varhaisin säilynyt versio on Hunanin provinssista Mawangduista (馬王堆) löytynyt silkille kirjoitettu versio, joka on ajoitettu vuodelle 168 eaa. Tässä versiossa teoksen nimi on Dedaojing. Daodejingistä on löydetty myös Tang-kauden (618–907) aikaiset kiveen kaiverretut versiot vuosilta 708 ja 738. Näistä jälkimmäinen on Xuanzong- keisarin teetättämä "virallinen" versio. Daodejing on verrattain lyhyt, noin viiden tuhannen kirjoitusmerkin pituinen teksti, joka koostuu 81 osiosta jotka jaetaan yleensä kahteen osaan: dao (道 "tie") ja de (德, yleensä käännetty "hyveeksi"). Kirja kuvaa daoa, jota ei oikeastaan voi sanoin kuvailla, ja ohjaa toimimaan sopusoinnussa daon kanssa. Dao on ikään kuin tapa millä asiat ikuisesti toimivat. Wuwei on keskeinen käsite daossa, se merkitsee teotonta toimintaa. Vaikkei mitään tehdä, ei silti mitään jää tekemättä, sillä aineeton ei-olevainen ikuisesti toimii ja synnyttää, eikä sitä aineettomuutensa vuoksi mikään voi vaurioittaa tai hävittää. Toinen keskeinen käsite on ”veistämätön puu”, joka tarkoittaa lähinnä alkutilaa, yksinkertaisuutta. Suomalaisten taolaisuuden tuntijoiden Pertti ja Kai Niemisen mukaan kirja on ollut tärkeä kautta vuosisatojen, ja siihen on voitu palata kun taolaisuus on sekoittunut kansanuskontoihin ja saanut aikaan rappeutuneen vulgaaritaolaisuuden. == Suomennoksia == * * * * * * == Lähteet == == Aiheesta muualla == * Teosofi Pekka Ervastin Tao Te Ching -suomennos vuodelta 1925. * Noin 100 erikielistä käännöstä Tao Te Chingistä. * Tao Te Ching. * 老子 Lǎozĭ 道德經 Dàodéjīng - 拼音 Pīnyīn + 王弼 WángBì + 馬王堆 Mǎwángduī + 郭店 Guōdiàn Chinese-English-German. * Voiko ikivanhaa kiinalaista viisautta ymmärtää? Helsingin Sanomat 9.3.2014. * Taolaisuuden klassikot. Kertomus.fi. Luokka:Kiinan historia Luokka:Kirjat taolaisuudesta Luokka:Kiinalaiset klassikot * Luokka:Uskonnolliset kirjoitukset Luokka:Seulonnan keskeiset artikkelit
Speed metal

Speed metal on San Franciscossa 1980-luvun alussa syntynyt metallimusiikin tyylisuunta, jonka esimuotoja on jälkikäteen tunnistettu jo 1970-luvun rockmusiikissa. Varhaisimpia speed metalia ennakoineita kappaleita olivat muun muassa Deep Purplen vuoden 1972 albumilla Machine Head julkaistu kappale ”Highway Star” ja Queen-yhtyeen vuoden 1974 kappale ”Stone Cold Crazy”. Speed metal on raskassointista musiikkia, joka soitetaan erittäin nopeassa tempossa. 1980-luvulla monet rockmusiikin harrastajat ja jopa perinteisen heavy metalin kuuntelijat kokivat speed metalin liian hyökkääväksi ja rajuksi musiikiksi. Speed metal -termiä on käytetty jo vuonna 1981, kun Jeff Dahlin Powertrip- yhtye julisti levynsä takakannessa: ”L.A. Hardcore Speed Metal Rules!” Jo aikaisemmin, vuonna 1973, Iggy Pop käytti samaa nimitystä kuvaamaan The Stoogesin musiikkia. Tosin sanalla ”speed” on näissä tapauksissa saatettu viitata lähinnä amfetamiiniin eikä niinkään musiikin tempoon. Speed metalin rinnalle syntyi pian käsite thrash metal. Näiden välillä ei ole selkeää rajaa, mutta voidaan kuitenkin ajatella, että esimerkiksi Metallican ensimmäinen levy on speed metallia ja toinen levy thrash metallia. Asiaa on yritetty määritellä siten, että thrash metal on speed metaliakin raskaampaa, äärimmäisempää ja aggressiivisempaa musiikkia joka on muusikillisesti lähempänä raskaimmissa tapauksissa jopa death metallia, kun taas speed metal on lähempänä NWOBHM:ää. 1980-luvulla luokiteltiin useita yhtyeitä speed metal -tyyliin kuuluviksi, vaikka ne nykyään kuuluvat thrash metal -luokkaan. Tämä johtuu siitä, että bändien levyt saattoivat olla keskenään erilaisia, kuten Metallican tapauksessa. Thrash metal oli hieman speed metallia raskaampaa ja nopeampaa, mutta yleisesti ottaen 1980-luvulla speed- ja thrash metal olivat lähellä toisiaan. Speed metalissa erottuu enemmän perinteiseen heavy metalin vaikutteita. Joissakin thrash metal -yhtyeissä laulajalla on tapana ”rääkyä” tai ”öristä”, kun taas speed metalissa turvaudutaan useammin puhtaaseen lauluun korkeita kirkaisuja hyödyntäen. Thrash metal on yleensä myös synkkätunnelmaista, kun taas speed metal -kappaleiden sanoitukset ovat toisinaan humoristisia ja hyväntuulisia. Käytännössä speed metalia ja thrash metalia on kuitenkin usein käytetty synonyymeinä. Useat thrash metal -yhtyeet soittavat myös speed metallia ja toisinpäin. 1980-luvun puolivälissä speed metal nousi suosioon Länsi-Saksassa, jossa se pian risteytettiin perinteiseen heavy metaliin. Tästä tyylisuunnasta muovautui myöhemmin power metal. Speed metal oli 1980-luvun lopulla suosittua myös Suomessa, mutta 1990-luvulle tultaessa speed metal vähitellen väistyi uudempien heavy metal -tyylien tieltä. == Speed metal -yhtyeitä == *Accept *Agent Steel *Airdash *Annihilator *Anthrax *Blind Guardian *Bulldozer *Charged *Destruction *Dragonforce *Exciter *Exodus *Flotsam and Jetsam *Galneryus *Grave Digger *Heathen *Helloween *Helstar *Iron Angel *Kreator *Megadeth *Motörhead *Overkill *Oz *Rage *Raven *Razor *Running Wild *Savatage *Sodom *Statue *Stone *Stormwarrior *Venom *Vhäldemar *VIP *Voivod *Warhead *X Japan == Lähteet == == Aiheesta muualla == *